Delictes contra la solidaritat humana - Agustí Peñalvert - Advocats\nSi t’has vist involucrat en un accident de trànsit i no has socorregut la víctima, se’t pot considerar responsable d’un delicte contra la solidaritat humana?\nSí. Si la víctima estava desemparada i en situació de perill greu, i podies auxiliar-la sense posar en risc la teva pròpia vida o integritat física o la de tercers, pots ser condemnat per aquest delicte i rebre una pena de presó de fins a 4 anys,\nÉs responsable d’un delicte contra la solidaritat humana el metge o el professional de la sanitat que, requerit per auxiliar una víctima, es nega a fer-ho?\nSí, sempre que es pugui acreditar que el metge ha tingut coneixement de la situació de desemparament i perill greu de la víctima en ser requerit i que no estava realitzant una altra tasca que no podia abandonar. La condemna comportarà presó i inhabilitació per a la professió.\nSi consideres que no pots auxiliar la víctima, tens obligació de demanar socors a tercers amb urgència?\nSí. Tan greu és no socórrer a qui ho necessita com denegar l’auxili de manera urgent a qui està desemparat i en situació de perill greu.\nQuina és la defensa dels investigats en casos de delicte contra la solidaritat humana?\nSi la víctima ha mort, posar en dubte que es tingués coneixement de la situació de desemparament i perill greu de la víctima en ser requerit l’auxili, apel·lant al fet que la mort s’hauria produït en el moment del requeriment.\nSi la víctima no ha mort, considerar que hi havia altres persones que podien auxiliar la víctima o que l’auxili comportava una situació de risc propi o de tercers.


Silla Club de Fútbol » Primera ‘bola d’ascens’\nPrimera ‘bola d’ascens’\nEl Silla C.F. “B” té l’oportunitat de proclamar-se campió del G-8 de Segona Regional i aconseguir d´aquesta manera l’ascens a Primera aquest dissabte, a partir de les 16:30 hores, en la veïna localitat d’Alcàsser on li espera un Olympyakos que ja no es juga res des del punt de vista esportiu però que intentarà per tots els mitjans que el “alirón” siller no es produïsca en El Plà II i s’ajorne una setmana més. Pocs són els que qüestionen a dia de hui que el filial blanquet vaja a aconseguir pujar de categoria amb 8 punts d’avantatge sobre l’Almussafes C.F. “B” (que únicament promocionarà si el seu primer equip fa el propi de Primera Regional a Preferent) amb sol 9 per disputar-se. Açò ja seria un fet si la plaça de play-off fóra a càrrec del C.F. Cullera, però els sillers aposten per tancar la meta per la via ràpida després d’una Lliga on han comptabilitzat 1 derrota i 2 empats per 23 victòries: 71 unitats: ESPECTACULAR! El triomf davant l´Olympyakos Alcàsser dóna automàticament el bitllet de Primera a un Silla B que no esperaria més per a certificar un objectiu que ajuda als canterans a progressar futbolísticament en el seu club i a la pròpia cadena de l’Entitat, que amb el Silla C.F. camí d’un tercer any històric en 3ª Divisió necessita al seu filial el més proper possible des de la perspectiva competitiva. Aquesta campanya jugadors com Marc López i el porter César Pérez, qui ha anat convocat en 3ª en diversos compromisos, són habituals en el treball setmanal del Silla C.F. i, dins de la ferma política respecte al conjunt filial del nostre club, el Silla B és el reflex del moment que viu potencialment en cada exercici/període l’Escola, per la qual cosa l’acostament de les divisions entre el màxim representant i el segon amater és fonamental. És per aquest motiu, que el gran beneficiat que l’equip que entrena Iñaki Navarro escale a Primera Regional siga la pròpia institució i el seu Futbol Base, encara que amb la idea de consolidar-se d’una vegada per sempre en la categoria superior perseverant innegociablement en els principis que regeixen al filial en l’estructura del Morera\n12 mesos després, el Silla C.F. “B” està davant l’ocasió de recuperar un lloc en Primera Regional i serà la culminació del projecte que la Direcció de l’Entitat de 1927, encapçalada per Ricardo Peris, li va encarregar en el mes de juny de 2017 a l’entrenador Iñaki Navarro, qui va confiar en Pedro Léon com a preparador físic i Sergio Botella, ajudant tècnic i delegat, per a fregar a l’abril de 2018 amb la gemma dels dits el tercer ascens del filial en 11 anys baix els mandats consecutius de l’actual Junta Directiva que, com ja és conegut públicament per tots, finalitzarà legislatura a la conclusió de la 2018/19. Els blanquets podem viure en El Plà II un altre esdeveniment amb lletres d’or en la història que es ve escrivint en el Silla C.F. als darrers temps\nEs dóna la curiosa circumstància que en la campanya 2011/12 i a les ordres de Juan Román, amb la participació directa d’Arturo Calaforra en l’apartat físic, i tots dos integrats actualment en l’organigrama tècnic del nostre club, el Silla C.F. “B” també va aconseguir pujar a Primera Regional en un partit enfront de l´Olympyakos Alcàsser, encara que aquella cita es va celebrar en el Morera. La temporada 2011/12 va suposar el famós ‘doblet’ de títols de campions, ja que a aquesta gesta del filial es va unir el desitjat ascens a Preferent del primer equip blanquet amb Manolo Castaño Aguilar en la banqueta, ara mateix Director Esportiu de l´Escola\nEsperem que malgrat l’inesperat canvi d’horari de l´Olympyakos siguen bastants els aficionats que acudisquen fins a la propera població d’Alcàsser a recolzar al Silla B que bé mereix una vesprada de glòria\nALÈ BLANQUETS ! I A PER TOTES !!!\nEntrem en la fase decisiva\nCentres d´atenció ⚽ ⚽\nEl Silla C.F. ens necessita‼\nCamí de jugar-se finals\nMoment per a valents\nEl Silla C.F. cap a les “SuperLigas”\nRT @viki_tav: @SillaCF @golsmediasports @FFCV_info @superdeporte_es @PA_blanquets @Alex_RubioM @FrontAlbufera @Vicezara @Hortanoticias @tal…\n🗣 📣 Blanquets i blanquetes‼ Tota la vostra ajuda i suport serà poc aquest diumenge, a les 17:00 🕔 🎟 Recordem que… https://t.co/WdAF2ifrHO\n📅⚽ AGENDA | CENTRES D'ATENCIÓ ⚽ ⚽ 👉 https://t.co/29IReaQuwA SORT, BLANQUETS‼⚪⚪ https://t.co/53bJ4KbS9y\nRT @RobertDiSanche1: @SillaCF @golsmediasports @FFCV_info @superdeporte_es @PA_blanquets @Alex_RubioM @FrontAlbufera @Vicezara @Hortanotici…\nRT @julianoviedopa2: @SillaCF Vos en recordeu el que hem viscut en el Morera els últims anys?, la temporada passada en arribar Rene, l'ante…


L'ajuntament d'Agramunt organitzarà un curs de pre-monitor/a durant l'esti — Ajuntament d'Agramunt\nL'ajuntament d'Agramunt organitzarà un curs de pre-monitor/a durant l'esti\nL'ajuntament d'Agramunt organitzarà un curs de pre-monitor/a durant l'esti En les properes setmanes s'obrirà el període d'inscripcions https://www.agramunt.cat/actualitat/noticies/lajuntament-dagramunt-organitzara-un-curs-de-pre-monitor-a-durant-lesti https://www.agramunt.cat/actualitat/noticies/lajuntament-dagramunt-organitzara-un-curs-de-pre-monitor-a-durant-lesti/@@download/image/curs pre-monitor.jpeg\nEn les properes setmanes s'obrirà el període d'inscripcions\nCurs pre-monitor que es va fer a Agramunt (2017)\nLa regidoria de joventut de l'Ajuntament d'Agramunt durà a terme un curs de pre-monitor/a durant l’estiu. El curs es farà desprès que alguns joves i famílies hagin fet arribar la petició a la regidoria.\nEl curs està dirigit a joves de 14 a 17 anys i es farà de l’1 al 5 de juliol, coincidint amb l’acollida del camp de treball a Agramunt. La formació que consta de 25 hores presencials serà impartida per la Fundació Escolta Josep Carol i comptarà amb una ajuda del Consell Comarcal de l'Urgell.\nEstà previst que el curs es dugui a terme a l'Espai Cívic. Properament s’obriran les inscripcions per participar en aquesta formació.\nCal recordar que Agramunt ja va organitzar un curs de pre-monitor fa dos anys, l’estiu del 2017 que va ser un èxit de participació.


La reunió empresarial prohibida de Pedro Sánchez\nEl president del Govern espanyol es troba amb quasi tots els agents socials i econòmics de Catalunya, menys amb una de les corporacions més importants del territori\nper Marta Escobar Martí Barcelona. 09 de febrer de 2020 05:30\nEra la reunió més esperada i ha estat la primera, però no per això la més important. El president del Govern espanyol, Pedro Sánchez, es reunia amb el seu homòleg a Catalunya, Quim Torra, cap a les 12 hores del matí de dijous i ho feia poc més d'un any després de la seva última trobada a Pedralbes. El cap de l'Executiu estatal venia a passar un parell de dies a la capital catalana abans no arribés el cap de setmana i, després de fer realitat l'anhelada cimera, va decidir veure's amb altres líders polítics, institucionals i amb els agents socials i econòmics. Amb tots menys amb un, el president de la Cambra de Comerç de Barcelona, Joan Canadell, que va caure de la llista de Sánchez en algun moment de la setmana, tot i que cap dels implicats no ha volgut fer cap comentari sobre la qüestió a VIA Empresa. Una reunió prohibida?\nEl president espanyol tenia l'agenda sense pràcticament cap forat disponible durant 48 hores, que les aprofitava per demanar al vicepresident del Govern i conseller d'Economia, Pere Aragonès, que reconsiderés la seva decisió i apostés per assistir al Consell de Política Fiscal i Financera al dia següent. Aragonès, però, va declinar la invitació com ja havia fet la seva Conselleria en altres ocasions i el Govern va decidir que, en el seu lloc, hi aniria la secretària d'Economia de la Generalitat, Natàlia Mas.\nEn aquesta reunió de divendres, el Ministeri d'Hisenda flexibilitzava l'objectiu de dèficit per a les autonomies i el situava en el 0,2% per al 2020, del 0,1% el 2021 i del 0% el 2022. Aquestes xifres representen dues dècimes més de marge si es compara amb la senda que havia aprovat el 2017 el govern del PP i, per tant, l'executiu del PSOE i Unidas-Podemos sumava dos anys més a l'hora d'assolir l'equilibri pressupostari.\nMés FLA, fets i... incertesa?\nLa ministra d'Hisenda, María Jesús Montero, anunciava als responsables d'Hisenda dels diferents territoris que posarà a la seva disposició un extra de Fons de Finançament Autonòmic (FLA) amb un tipus d'interès del 0% perquè financin el major dèficit provocat per l'efecte de l'IVA, al mateix temps que també els traslladava que no tindrà en compte la part de dèficit del 2019 imputable a la liquidació pendent de l'IVA del desembre del 2017 perquè no pot revisar la liquidació de llavors.\nEl Ministeri d'Hisenda anuncia que posarà a la disposició de les comunitats autònomes un extra de FLA sense interessos\nPerò això no acaba de convèncer al Departament d'Economia perquè, tot i que admeten que serà una "millora", avisen que això "incompleix" la llei i recorden que 'l'Estat està "retenint" els 443 milions d'euros d'IVA que deu. O el Govern de Sánchez compleix o els ànims s'escalfen. De fet, Mas criticava el Consell de Política Fiscal i Financera per "prendre decisions de forma unilateral" perquè, recordava, "han fet una convocatòria de reunió a dos dies vista i sense compartir informació".\nPoca seriositat, a parer del Govern, si es té en compte que un dia abans Sánchez es comprometia a concretar "en fets" la seva agenda per a Catalunya, assegurava que la seva reunió amb Torra obria una "nova etapa" i defensava que "aquesta agenda per al retrobament és possible, factible i molt positiva". 44 punts en un document, però -per exemple- l'IVA sense pagar el mateix dia que es convoca la trobada entre comunitats autònomes. Actuarà el president espanyol en el mercat de l'habitatge com va prometre?\nNissan, competitivitat i nova governança\nTornant a les reunions empresarials de Sánchez, un dels primers actors que rebia vinculats al món de l'economia i l'empresa era el president de Barcelona Global, Pau Guardans, a qui la va transmetre el seu "compromís" amb la capital catalana i la seva àrea metropolitana. Amb ell, incidia en el fet que "la digitalització i la transició ecològica són oportunitats que hem d'aprofitar", mentre que l'associació privada enfatitzava en la importància que el Govern espanyol s'impliqui en impulsar l'emprenedoria i inverteixi en talent. També l'emplaçaven a crear un grup de treball per impulsar una "nova governança".\nActe seguit, el president espanyol es trobava amb els líders de CCOO i UGT de Catalunya, Javier Pacheco i Camil Ros. Preocupats per la situació de la planta de Nissan de la Zona Franca, els líders sindicals li demanaven "aprofundir en la col·laboració necessària per assegurar que els milers de llocs de feina cabdals" es mantenien a Barcelona. Sánchez provava llavors de rebaixar els seus ànims assegurant-los que s'està constituint un grup de treball conjunt entre administracions i l'automobilística i, en aquest sentit, s'oferien "mútuament" per trobar solucions a la continuïtat de la multinacional japonesa a Catalunya.\nPedro Sánchez i Teresa Conillera es reuneixen amb Javier Pacheco i Camil Ros | CCOO\nDurant la reunió amb els principals sindicats catalans, també treia el cap l'accident d'una empresa química del polígon sud de Tarragona, que va deixar tres morts i diversos ferits. Tant CCOO com UGT estaven d'acord en traslladar a Sánchez que la indústria petroquímica, amb el pes que té a Tarragona, no pot establir la "inseguretat ciutadana" com ha passat ara i l'instaven a mantenir "l'equilibri territorial". A la trobada, a més, van estar damunt la taula temes com la "necessitat urgent i immediata" per derogar la reforma laboral de forma parcial o total", la reforma de les pensions i el diàleg amb el Govern català.\nMés infraestructures i un forat negre\nPimec tancava la jornada de dijous amb una reunió en què la millora de la competitivitat de les pimes en va ser la protagonista. El seu president, Josep González, li recordava que les petites i mitjanes empreses "no estan ben representades dins del diàleg social estatal i, per tant, no es garanteix una defensa real dels seus interessos".\nEl president el Govern espanyol, Pedro Sánchez, i el president de Pimec, Josep González | ACN\nMés enllà de tot això, González emplaçava el president espanyol a “revisar el finançament autonòmic, una fiscalitat adaptada per a pimes, millorar la inversió pública en infraestructures clau per a Catalunya i donar suport a la candidatura Pirineus – Barcelona als Jocs Olímpics d’Hivern 2030", mentre proposava un Pacte Nacional per la Indústria d’àmbit estatal i mesures per impulsar la competitivitat del món agrari i impedir la despoblació de les zones rurals.\nDivendres es trobava amb el president de Foment del Treball, Josep Sánchez Llibre, acompanyats de membres de la junta i del vicepresident de la patronal i president de la Cecot, Antoni Abad. El president espanyol els proposava que la reforma laboral "no es derogui" sinó que es "modernitzi", així com la creació d'un consorci per a Rodalies i uns preus de l'energia més "competitius". També reclamava que s'aprofités la taula de diàleg entre agents socials i econòmics per acordar modificacions en la llei per tot seguit tramitar-ho al Congrés dels Diputats.\nEl president del Govern espanyol, Pedro Sánchez, i el president de Foment del Treball, Josep Sànchez Llibre | ACN\nEl president espanyol també es va trobar amb l'alcaldessa de Barcelona, Ada Colau, o la de l'Hospitalet de Llobregat i presidenta de la Diputació de Barcelona, Núria Marín, però va eliminar de la seva agenda el president de la Cambra de Comerç de Barcelona, una de les institucions empresarials més importants del país. Serà el canvi de rumb de la Cambra? O, per què Sánchez ha esquivat trobar-se amb Canadell?\nSigui com sigui, Sánchez deia durant la seva estada a Barcelona que "el compromís del Govern d'Espanya serà complir el que hem pactat". S'obre un nou camí per endavant amb moltes incerteses i moltes expectatives. Brexit, pressupostos, eleccions, Coronaviurs, MWC... Venen jornades atrafegades i, mentrestant, caldrà veure si tot això es tradueix en alguna cosa o, com passa sovint, es queda en paper mullat.\nFoment a Sánchez: la reforma laboral s'ha de "modernitzar"


El nou centre formatiu de la Diputació de Tarragona s'obre al sector privat de la regió\nEl centre d'innovació i formació de la Diputació de Tarragona a Reus s'ha posat en marxa les darreres setmanes | Jordi Olària Gras\nOferirà formació a més de 5.000 tècnics i regidors cada any | Les empreses hi podran desenvolupar els seus prototips abans de treure'ls al mercat\nper Jordi Olària Gras 15/10/2021 14:42h\nEl centre d'innovació i formació de la Diputació de Tarragona ja està operatiu. Fa unes setmanes que a les noves instal·lacions de Reus s'hi treballa, i aquest divendres se n'ha fet la inauguració oficial. L'equipament donarà servei a les empreses de la regió i formació a més de 5.000 persones cada any després d'una inversió d'1,7 milions d'euros.\nAquest centre pren el relleu del que fins ara hi havia a la vall de l'Arrabassada de Tarragona. Ara a la zona de la Boca de la Mina de Reus, a més, s'amplia el ventall formatiu amb una branca pensada per al sector privat. «Empreses que tinguin un prototip tindran aquí les eines necessàries per poder-lo desenvolupar», resumeix Noemí Llauradó, presidenta de la Diputació de Tarragona.\nA la pràctica hi haurà impressores 3D, fresadores i màquines làser a disposició de les empreses. Serà una de les tres potes del nou centre, amb la formació i la innovació com els altres vessants principals. La formació anirà destinada als tècnics de la Diputació i als càrrecs electes.\nEs calcula que n'hi passaran més de 5.000 cada any per formar-se en diferents àmbits a través de xerrades, seminaris i programes. «Es vol impulsar el coneixement», insisteix Lauradó, que recorda que les instal·lacions recuperen la seva finalitat original.\nAnys enrere havien acollit l'institut Gabriel Ferrater i posteriorment l'Escola d'Art i Disseny, tal com ha recordat la presidenta. A l'acte d'inauguració també hi ha participat Roger Torrent, conseller d'Empresa i Treball. Ha fet èmfasi en la formació i la innovació destacant que «no n'hi ha prou de tenir idees i ser creatiu», sinó que cal saber com aplicar-les.\nEl centre ofereix serveis d'impressió 3D i similars a les empreses de la regió | Jordi Olària Gras\nÉs per això que considera especialment important la innovació i l'emprenedoria. De fet ha apuntat que precisament s'ha creat una nova direcció general a la Generalitat en aquest àmbit. Govern i Diputació, per tant, van en consonància a l'hora d'apostar per la innovació en un sentit ampli.\nLes instal·lacions que s'han inaugurat avui s'obren després d'una inversió d'1.764.389 euros. La institució hi ha aportat un milió d'euros i ha rebut una subvenció del fons europeu Feder de 764.467 euros. La ubicació de l'equipament ha estat el fil conductor del discurs de Carles Pellicer, alcalde de Reus.\nHa recordat la història del passeig i de la zona de la ciutat on és. «Fem d'aquest centre una part més del parc de la Boca de la Mina», ha declarat. Un parc que inclou no només el passeig, sinó els espais adjacents que s'han d'inaugurar pròximament.\nEn la reforma s'ha tingut en compte la sostenibilitat ambiental i s'ha millorat l'edifici en aquest sentit. S'estima que les emissions de CO2 es reduiran un 77%, la demanda de calefacció un 84% la de refrigeració un 52% i el consum energètic en general un 70%. De cara al futur s'instal·larà una caldera de biomassa que escalfarà el centre, però també l'Escola Alba i l'Escola Oficial d'Idiomes.\nÚltima hora Última hora Àrea Metropolitana Última hora Barris de Reus Última hora Diputació de Tarragona\nEl túnel del coll de Lilla de l'A-27 té data per entrar en servei


Four-Bedroom Holiday home in Bagenkop Bagenkop Dinamarca - Ofertes d'hotels amb els MILLORS DESCOMPTES EN LÍNIA Atenció al Client\nFour-Bedroom Holiday home in BagenkopBagenkop, Bagenkop, Dinamarca - Veure al mapaFour-Bedroom Holiday home in BagenkopVeure més fotosVeure més fotosVeure més fotosVeure més fotosVeure més fotosVeure el mapaVeure totes les 31 fotosParticularitats que li encantaranWi-Fi gratuït en totes les habitacionsaparcament de cotxes\nVeure les fotosCasa de Vacances de Quatre Habitacions (Four-...108 m24 habitacionsFixa les dates per veure preus\nSobre l'allotjamentDescripcióTant si es tracta d'un viatge de plaer com si és de negocis, Four-Bedroom Holiday home in Bagenkop és una elecció d'allotjament magnífica quan visiten Bagenkop. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Four-Bedroom Holiday home in Bagenkop asseguren una estada plaentera als seus clients. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb banyera hidromassatge, aparell de televisió, reproductor de DVD/CD, nevera, renta vaixelles a cada habitació. A més, l'oci que l'hotel ofereix assegurarà que tengui molt a fer durant el dia. Four-Bedroom Holiday home in Bagenkop és una elecció inteligents per a viatgers a Bagenkop, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióplat de dutxaempolles d'aigua de cortesiabanyera hidromassatgerenta vaixelles neverareproductor de DVD/CD Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Four-Bedroom Holiday home in Bagenkop de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Dancenter t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.Mostrar més


12.19 h.: Fabra prem el botó de la vergonya i apaga RTVV. Fabra dimissió!! - Diari La Veu\nEscriba el número 505425\nEl jutjat ha ordenat el desallotjament immediat de RTVV. Llàgrimes i indiganció dels treballadors. Crits de "Fabra dimissió"!!!\nAmb premeditació i nocturnitat Alberto Fabra ha donat l'ordre més nefasta de la seua gestió i ha apagat la ràdio i la televisió pública valenciana en una nit i matinada d'angoixa i amb l'ordre del jutjat de Paterna de desallotjament.\nA les 12.19 hores d'aquest divendres 29 de novembre de 2014, les imatges de TVV han deixat d'escoltar-se i veure's a tot el País Valencià.\nAbans Paco Telefunken, el tècnic que havien llogat per a tallar el cable, es negà a fer aquesta acció. "M'en vaig al meu poble. És una decisió pròpia".\nÚltims moments de l'emissió\nÚltims segons d'emissió\nRTVV supera les 12 hores retransmetent el seu tancament amb angoixa\nEls treballadors de Televisió Valenciana porten més de 10 hores i mitja protagonitzant una programació especial, en la qual estan narrant en directe un tancament de les emissions que s'espera des de la mitjanit i que a les set i mitja del matí encara no s'ha produït.\n"Estem assistint en directe al tancament de les emissions de RTVV. Els treballadors estarem fins a l'últim moment amb els valencians", han pogut llegir en pantalla els espectadors del País Valencià, i també els de Catalunya, ja que un canal de TV3 ha estat emetent el senyal de RTVV.\nConcentració a les portes de Canal 9\nEl canal 24 hores de TVV estava en l'inici de l'informatiu de la mitjanit quan els ha arribat la notícia de l'apagada per sorpresa de Nou Ràdio mentre emetia la tertúlia esportiva La taula esportiva, després de la publicació nocturna en una edició del Diari Oficial de la Comunitat Valenciana de l'acord del Consell que dictaminava el cessament.\nA partir d'aqueix moment, han engegat una programació en la qual han informat al moment de tot el que estava passant en les instal·lacions de RTVV, acordonades per la policia, i per on han passat els dirigents dels partits de l'oposició, ja que segons han explicat, els del PP han refusat participar.\nEn aqueixa programació, s'ha informat de les concentracions de protesta, dels intents de tallar les emissions impedits pels treballadors, o del correu electrònic remés per l'empresa que els ha comunicat que passen a situació de "permís retribuït".\nLes emissions de la televisió pública valenciana continuen aquest matí, previsiblement fins que arribe una ordre judicial per a tallar el senyal.\nAbans de les nou del matí la presidenta de l'AVM3J, Beatriz Garrote entrava al plató de Canal 9, per a ser entrevistada.\nEscriba el número 567969


e-colònies.cat : Com dirigir una reunió de mares i pares amb èxit\nQuan es posen davant del grup de pares i mares estan fent d'animadors i és important saber escoltar a tothom i vetllar perquè hi hagi un ambient de respecte. També serà bàsic mantenir la capacitat de síntesi, sobretot en els debats, i tenir clar en tot moment el motiu de la reunió per poder-la encarrilar quan es desviï la conversa.\nLa persona responsable de la reunió juga diversos papers essencials: anima la reunió i procura que els participants s'expressin, dirigeix i arbitra la reunió centrant-la en l'objectiu inicial, recondueix el debat i vetlla pel compliment de les normes establertes.\nUn dels elements bàsics a l'hora de preparar la reunió és tenir en compte la tipologia de persones que tindrem de públic, cal detectar quines són les seves preocupacions i necessitats.\nQuan es prepara la reunió cal formular l'objectiu, per exemple, explicar el funcionament del curs o l'organització d'unes colònies. També servirà determinar la finalitat de la trobada: oferir informació, rebre informació o solucionar un problema, per exemple. Si es prepara un guió, un ordre del dia, ajudarà a esquematitzar i ordenar el què es vol comunicar.\nUn altre aspecte clau és determinar quina infraestructura es necessita i la composició de l'espai, que pot anar a favor o en contra. Així doncs, és important pensar aspectes com si es vol projectar un vídeo, si es posaran les cadires en cercle o on se situarà qui dirigeixi la reunió. Si es dedica una estona a rumiar-hi, tot anirà millor.\nAlgunes de les característiques que ajuden al bon desenvolupament d'una reunió són una atmosfera cordial, començar a l'hora, iniciar-la captant l'atenció dels assistents, donar la benvinguda i presentar-se, posar al dia de qüestions rellevants, indicar l'objectiu de la reunió i cenyir-se al temps i objectius acordats.\nTambé serà important exercir un bon lideratge: fomentar la participació, escoltar de forma activa, moderar correctament, entendre més enllà d'allò que es diu. A l'hora d'acabar, serà clau fer una clausura resumint allò de què s'ha parlat i els acords a què s'ha arribat. Escriure l'acta de la reunió ajudarà que el que s'ha parlat no quedi en un no-res.\nNo hi ha dues reunions iguals però dirigir reunions de pares i mares, igual que preparar activitats o programar unes colònies, també és una qüestió de tècnica que es millora amb entrenament. Tots en som capaços, malgrat potser les primeres vegades faci molt de respecte.\nFoto: Esplai Garbí


Blog personal del Tomàs Mallafré: de juliol 2010\nInsisteixo sobre el tema, perquè em sembla que ja n'hi ha prou.\nVolem ser un estat, no? Doncs, i si deixem d'una vegada l'argument de parvulari de "senyoreta, el Pepet ha fet el mateix i ningú no l'ha renyat"? ¿I si deixem de donar la raó a l'Artur Mas i ens comportem com un poble adult, que decideix -com ha de ser- que no està permès torturar animals, sense necessitat d'emmirallar-nos amb una regió espanyola?\nSi us plau, ja sabem que ser català a Espanya vol dir pagar més i rebre menys; vol dir que el que és constitucional a unes regions d'Espanya, a Catalunya no ho és, i que alguns poden tenir concert econòmic però nosaltres no, i que potser un dia decidirem pintar les cases de blanc si és més eficient energèticament i també ens ho criticaran, encara que hi hagi llocs d'Espanya on és el més normal. Podríem, si us plau, deixar d'escoltar els brams d'ase que vénen de ponent i treballar només a casa nostra, que prou feina hi tenim?\nPublicat per Tomàs Mallafré a 11:09 Cap comentari:\nEtiquetes de comentaris: independència, toros\nHo veig. Ho noto. Ja no som "els mateixos de sempre", com dèiem fa pocs mesos. Ja no tinc la sensació que la xarxa bull perquè només segueixo els qui pensen com jo. Quanta gent hi havia en realitat el 10j a la manifestació? De debò que algú pot parlar seriosament comptant la superfície del tros del Passeig de Gràcia que va recórrer la manifestació, i calcular la gent en base a una quantitat de persones per metre quadrat UNA VEGADA?\nPerò és que no és només la manifestació. La gent està emprenyada de veritat, i l'esperit del 10j no s'atura, ni crec que s'aturi ja fins el dia que celebrem amb xampany (sí, xampany) la nostra independència. Un xampany que, com ja s'ha dit, ja reposa en silenci a les caves.\nUna seqüela del 10j (i espero que només sigui una de tantes): s'ha convocat mitjançant facebook una concentració, demà davant del Parlament, en protesta pel rebuig de la Mesa del Parlament a la ILP que havia de ser el "pla B" de la Coordinadora de la Consulta sobre la Independència.\nTambé es convida a enviar el següent missatge:\nmailto: jpuigcercos@esquerra.cat, jose.montilla@parlament.cat, a.mas@ciu.cat, jherrera@diputado.congreso.es, ernest.benach@parlament.cat, rafael.luna@parlament.cat, higini.clotas@parlament.cat, lidia.santos@parlament.cat, lluism.corominas@parlament.cat, antoni.castella@parlament.cat, jordi.miralles@parlament.cat\nassumpte: VOLEM LA ILP PER LA INDEPENDÈNCIA\n1- La primera resposta unitària a la massiva manifestació del dissabte 10 de juliol ha estat presa per unanimitat per part dels partits polítics catalans el dimarts 13 de juliol quan la Mesa del Parlament, amb els vots d’ERC (Ernest Benach), el PP (Rafael Luna), el PSC (Higini Clotas i Lídia Santos), IC (Jordi Miralles) i CiU (Toni Castellà), ha votat en contra de l’admissió a tràmit de la Iniciativa Legislativa Popular perquè la Generalitat convoqui una Consulta Popular sobre la Independència.\n2- La ILP no podia aturar-se per part del Govern espanyol perquè la Llei d’Iniciativa Legislativa Popular es va aprovar l’any 2006 i ja no es podia recórrer per part del Govern espanyol. Però la Mesa del Parlament, per unanimitat, i en un acte de covardia després de la manifestació de dissabte, ha fet la feina bruta a Espanya i ha tombat la Consulta Popular sobre la Independència abans que el poble de Catalunya pogués començar la recollida de signatures.\n3- Aquesta decisió és una burla i una manca de respecte al milió i mig de catalans que ens vàrem manifestar el passat 10 de juliol al crit d’INDEPENDÈNCIA.\n4- La representació del poble de Catalunya aquí present censurem que els partits polítics catalans ens enganyin i utilitzin a la vegada que amb aquestes decisions antidemocràtiques ens vulguin posar un morrió al poble. Aquesta ha estat l'única resposta unitària que heu sabut acordar: evitar que el poble parli i voti per la independència. I ho heu fet tots junts, els que es feu dir independentistes, catalanistes, federalistes, nacionalistes, autonomistes i els espanyolistes. Tots plegats.\n5- No podeu actuar d'esquenes el poble i més quan el poble parlarà a les urnes aquesta tardor. Us castigarem amb l'abstenció, els vots nuls, els vots en blanc i votant opcions que no són les vostres, en espera que un partit decididament independentista i que faci valer els interessos reals de la Catalunya real del 10-J es presenti a les eleccions.\nJo ja l'he enviat. I tu?\nPublicat per Tomàs Mallafré a 11:23 Cap comentari:\nPublicat per Tomàs Mallafré a 11:51 Cap comentari:\nPublicat per Tomàs Mallafré a 14:05 Cap comentari:\nEl dissabte 10 de juliol de 2010, manifestació pel nostre Dret de Decidir\nPerquè l’Estatut i la via autonomista són morts i enterrats.\nPublicat per Tomàs Mallafré a 11:01 Cap comentari:


Escola Oficial d'Idiomes Quart de Poblet\nEnllaç cita prèvia per a la formalització de matrícula alumnat NO matriculat a l'EOI de Quart en el curs 2020-2021\nPUC 2021: consulta de notes definitives convocatòria ordinària (juny)\nCanvis en l'horari d'atenció de Secretaria\nConsulta de notes. Accés a la Web Família 2.0\nSol·licitud de devolució de taxes telemàtica\nUneix-te al nostre nou canal de comunicació: Telegram\n2º període d'inscripció del 15 al 19 de setembre\nPlaces vacants en alemany, francés, anglés, italià i valencià\nTingues en compte que també pots inscriure't en el següent curs si no has aprovat les PUC però tens un mínim del 50% en cada activitat de llengua. No obtindries el certificat però pots passar al curs següent.\nRecorde que per a matricular-se, ha d'entregar la documentació requerida. Consulte quina documentació i com ha fer-nos-la arribar segons el tipus d'alumnat en el pdf corresponent.\nA partir del 12 de juliol, els usuaris que necessiten una certificació acadèmica hauran de sol·licitar cita prèvia telefonant al 961 20 68 25. Recorde que pot portar la taxa pagada.\nPer a qualsevol altre tràmit administratiu alié a la matrícula, l'horari d'atenció serà de les 13.15 a 14.00 h. Si no poden acudir en persona, poden autoritzar a algú en el seu nom, sempre que aporten autorització signada i fotocòpia del DNI de la persona interessada.


Arrelats a la fleca - Mollet a mà\nArrelats a la fleca\nLlargués i Prat són els dos forns de pa molletans que han aconseguit mantenir-se en el temps gràcies al relleu generacional i a l'adaptació a les noves demandes dels consumidors\nDilluns, 7 de juny de 2021 | 07:00h\nPocs són els negocis avui dia que aconsegueixen perdurar en el temps. Un dels oficis que en els darrers anys ha vist com s'abaixaven moltes persianes ha estat el de la fleca, però a Mollet, dues famílies –a imatge dels irreductibles gals de les històries d'Astèrix– han aconseguit mantenir aquesta feina artesana a la ciutat: els Llargués i els Prat.\nAmb més de 140 anys d'història, la Fleca Llargués és, poder, el negoci més antic de Mollet. El Jordi i el Sergi són ja la cinquena generació d'una família que ha deixat empremta en l'ofici més enllà de les fronteres molletanes, gràcies a la trajectòria del pare, l'Andreu Llargués, president del Gremi de Flequers de la Província de Barcelona i que dona nom a l'Escola de Flequers de Sabadell.\nVorejant ja la cinquantena, el Jordi i el Sergi fa uns 15 anys que van agafar el relleu al capdavant del negoci familiar, però porten tota la vida entre sacs de farina. "No vam ser bons estudiants i de joves, quan va arribar el moment, a casa ens van fer treballar a la fleca. Ja més tard sí que ens vam formar en l'ofici", explica el Jordi Llargués, qui defensa que ser forner es porta a la sang. "La meva germana Magda és advocada, viu a Barcelona, i encara ara ve cada cap de setmana a donar-nos un cop de mà a la botiga", diu.\nDones llicenciades i a la fleca\nEl cas de les germanes Ivette i Queralt Prat, de 33 i 28 anys, és un xic diferent. Totes dues van anar a la universitat, la Queralt per fer Publicitat i la Ivette, Economia i Administració d'Empreses. "Vaig triar aquesta carrera perquè em servís per portar el negoci", explica la Ivette. Perquè la gran dels Prat tenia clar ja de ben petita que es volia dedicar al forn familiar tot i les reticències de l'avi. "Tu no pots ser fornera", li deia. I és que ser dona també ha estat històricament un escull per prendre el relleu a les fleques. L'esforç físic de la tasca a l'obrador traginant sacs de farina i el treball de nit per elaborar el pa, n'eren els motius. "Conciliar la vida laboral i familiar amb els horaris d'un obrador –de nit– és més difícil i les dones portaven el pes de la casa per això costava més que s'hi poguessin dedicar", explica el Jordi.\nSortosament, ara, "s'ha normalitzat que la dona no sigui l'única en ocupar-se de les tasques de la llar i això ho facilita", assegura la Queralt, qui afegeix: "Ara s'està veient un canvi i a la mateixa escola de flequers es veu com les noies estem agafant terreny", explica.\nD'altra banda, la tecnologia i la maquinària més moderna també ha minimitzat l'esforç físic que es requeria antigament a l'obrador i ha obert les portes a les dones.\nAmb tot, tots quatre reconeixen que la feina al forn de pa és dura i que aquest pot ser un dels motius que estronqui el relleu generacional dins el gremi. "Es treballa les 24 hores i anem al revés del món, quan la gent té festa, nosaltres treballem", diu la Ivette.\nLa crisi del pa\nPerò la manca de relleu generacional no ha estat l'únic motiu perquè hagin desaparegut molts dels forns de pa que existien a Mollet. Els germans Llargués van viure i recorden el que ells anomenen "la nostra crisi" – diferenciant-la de la del totxo de 2008– que va coincidir amb el tombant de segle. "Els anys 80 i 90 hi havia set forners a la ciutat amb diverses botigues obertes, d'aquells, només en quedem dos", diu el Sergi. A la llista de forners molletans que no segueixen en actiu noms com Roca, Careta, González Ballesta, Corbalán i Giralt, que en els darrers 20 anys han anat desapareixent.\nReconversió del negoci\nL'arribada de les masses congelades i les botigues de conveniència, on es podia vendre aquest pa congelat, va ser una garrotada per al sector. "Aleshores els forners treballàvem amb molt volum de producció i amb poca varietat: la barra de quart, el pa rodó i poca cosa més", recorda el Jordi. La irrupció del pa fet amb massa congelada que es podia trobar a qualsevol lloc i a qualsevol hora va suposar una davallada de les vendes i va obligar el sector a repensar-se i a iniciar la reconversió. "No va ser una època fàcil, primer la vam viure amb angoixa perquè ens va obligar a tancar moltes de les botigues que teníem obertes i acomiadar gent que era com de la nostra família", recorda el gran dels Llargués.\nA més de tancar portes, els forns es van veure obligats a repensar el negoci i diferenciar-se d'aquell pa de massa congelada. És aquí on entra la innovació i la recerca amb nous tipus de cereals i nous productes per diversificar l'oferta amb un consumidor que, amb els anys també s'ha fet més exigent. "Ara hi ha una part de la societat que vol estar informada del pa que menja a nivell nutricional i que valora que es treballi amb productes de proximitat", opina la Ivette, qui també reconeix que, tot i no ser el seu cas, la introducció de noves maneres de fer i nous productes no sempre ha comptat amb el suport incondicional de les generacions anteriors\nUn gremi ben avingut\nMés enllà del producte i el negoci, les actuals generacions de Llargués i Prat tenen clar que la relació entre companys d'ofici ha de ser bona i d'ajuda mútua. En Jordi recorda que el 1982, l'obrador dels Llargués es va cremar i els Prat, que estaven de vacances, els van deixar el seu forn perquè hi poguessin treballar. I és que en l'època dels pares, quan arribaven els tres mesos d'estiu, els forners molletans feien torns per no deixar la ciutat sense abastiment de pa. Fins i tot es deixaven botigues entre uns i altres. "El mes que tocava vacances, el pare donava les claus d'alguna de les seves botigues al forner de torn perquè hi vengués el seu pa mentre nosaltres érem fora", diu Llargués. Així, es podia veure vendre pa del Llargués o de Coralan a una de les botigues del Prat o del Giralt i a l'inrevés.\nSopars de germanor, partits de futbol del gremi a la ciutat... una relació que les noves generacions no voldrien que es perdés.


Gastronomia i música al Mercat Municipal de Manlleu\nDissabte es va celebrar la primera edició de les “Nits de Mercat”, una vetllada on es va dur a terme un sopar i un concert amb Guillem Roma. L’acte va començar a les 9 del vespre on poc a poc va anar arribant la gent sorpresa per el personal de la sala ja que eren els propis comerciants del Mercat Municipal qui feien de cambrers.\nEl moment en el que es va acabar d’omplir la sala va ser a l’hora del sopar, aquest constava d’un primer plat en forma de tapes com: canelons de carbassó amb brandada de bacallà, xarrup de sopa torrada i pilotilla, coca torrada amb espinacs i un risotto de verdures. Posteriorment, va arribar el plat fort del sopar amb costella de porc cuit amb castanyes i unes postres sobre diferents textures de xocolata. Tots aquests plats van ser elaborats pel cuiner Albert Solà.\nUn cop acabat el sopar, a les onze de la nit va donar lloc el concert de Guillem Roma, Marta Roma i Guillem Plana on es va poder sentir el seu nou èxit “Alguna cosa se nos está escapando”. Finalment l’acte va acabar passada la mitjanit i amb la promesa de tornar-se a repetir vist la gran repercussió que va tenir per part del públic. Aquesta proposta sobre el Mercat Municipal forma part entre d’altres conjunts d’actes que se celebren durant tot l’any.


Si sents la crida de les cavitats submergides aquest pot ser el teu primer pas. Les cavernes són l’avantsala de les coves. Aquesta certificació t’atorgarà els coneixements teòrics i pràctics per penetrar fins la zona de llum d’aquestes cavitats. No passarem mai dels 40 metres i utilitzar la regla de sextes per gestionar els gasos.\nFormació i experiència de bussejador avançat i extended range nitrox requerida, encara que la formació es pot realitzar de manera combinada.\n– Formació pràctica específica\n– Quatre immersions pràctiques en entorns restringits


Inici > detall del relat: Síndrome\n- Categoria: Biogràfica, Policíaca, Social\nLa trucada li arriba una setmana després d'haver deixat de fumar, en plena síndrome d'abstinència. Per això li costa processar la informació donada. Sota la dutxa, lliga les frases inconnexes i localitza la ubicació que li han assenyalat de viva veu. Una vegada més, el descampat ha servit per perpetrar un nou assassinat. Però aquesta vegada la novetat és que hi ha un detingut. S'asseca amb rapidesa; estiraria una cigarreta i l'encendria per fer-ne quatre pipades abans de vestir-se: presentar-se a l'escena del crim sempre el neguiteja. Té prou estómac per suportar-ho gairebé tot, excepte els casos en què la víctima és una menor, com succeeix en aquesta sèrie d'homicidis.\nPuja al cotxe i accelera per no perdre més temps. Sap, però, com ho trobarà tot: peces de roba escampades al voltant de la noia que, nua, tindrà les parpelles esbatanades, sorpresa per l'assassí. L'autòpsia posterior parlarà de contusions diverses i de signes de violència en tots els orificis del cos de la jove. Inclús de restes d'esperma barrejada amb la sang de les punyalades rebudes al bell mig de la vagina. Però aquesta vegada la novetat és que la noia és encara una nena. Un uniforme escolar i unes calces infantils són la mostra d'una edat massa tendra per haver sofert tant.\nS'esborrona en intentar calcular-li els anys i les basques són insuportables quan s'apropa al cadàver per cloure-li els ulls encara oberts. Al fons dels globus oculars hi ha el bitllet a les portes de l'horror. Un tret del seu rostre és peculiar: els ulls ametllats, semblants als orientals, però que reconeix sense dificultats. Llavors, el vòmit apareix i té els reflexos suficients per aturar-lo entre les mans mentre s'allunya d'aquell panorama dantesc. Cal que es recuperi per prosseguir la investigació. Necessita una cigarreta penjada dels llavis o matarà aquell degenerat. S'oblida de la promesa de deixar de fumar; només se centra en l'estupre d'aquella bèstia, que no ha tingut clemència de la petita amb síndrome de Down.\nJa saps que et tinc una admiració especial?\nper cert.. he vist que aquest teu relat està classificat com a bio.. gràfic?\nRedéu, quina brutalitat! Assassinat, violació, infanticidi, globuls oculars oberts... Tot en un relat tan ben escrit que esborrona encara més. Malgrat la duresa, és sempre un plaer llegir-te. Una abraçada.\nNonna_Carme | 18-03-2017\nÉs Down no Dawn.\nD'aquest relat destacaria:\nMal moment per a deixar de fumar.\nLa frase: Al fons dels globus oculars hi ha el bitllet a les portes del horror.\nUna violació (mort inclosa) a una criatura , tingui o no tingui Síndrome de Dawn, sempre és el fet més horrible que un ésser humà ( d'humà no en té res), pot cometre.\nSaps que , comenti o no comenti, mai deixo de llegir els teus relats perquè sempre intento aprendre alguna cosa de tu.


Colau oficialment a favor de la prostitució - Converses a Catalunya\nColau oficialment a favor de la prostitució\nNo és cap sorpresa, el govern de Barcelona és un defensor acèrrim de la prostitució com a treball sexual. El que no s’estudiï a l’FP ni a les universitats, no és inconvenient perquè els Comuns de l’alcaldessa tinguin a gala fer aquesta afirmació tan rotunda que ara s’ha fet evident i formalitzada en els debats al Congrés.\nCom és sabut s’ha aprovat al Parlament la proposició de llei per prohibir el proxenetisme en totes les seves formes i sancionar els clients de la prostitució. Aquesta proposta del PSOE va tirar endavant per majoria i sobretot gràcies al suport del PP, que com es pot veure, cada vegada més li salva la vogada als socialistes. En aquesta ocasió es va produir, però, un fet infreqüent. Ja no seria notícia que UP votés contra el seu propi govern, això és un plat habitual a la mesa del Congrés, i en aquest sentit la governació espanyola ha fet una important aportació a la ciència política: com és possible governar i alhora estar a l’oposició en una aplicació brillant d’una de les característiques de la física quàntica, la possibilitat que una partícula ocupi dues posicions simultàniament.\nPerò, no ens perdem en disgregacions, la notícia del Congrés va ser que el grup d’UP va votar dividit perquè els diputats de la família política de Colau es van oposar a la norma del PSOE que sí que donava suport a la resta de membres d’UP. I a més, van explicar les raons de la seva radical discrepància en això de prohibir la prostitució. Van considerar la proposta dels socialistes “moralista, paternalista, punitivista, perquè no escolta totes les dones, no té garanties, barreja tràfic de persones amb prostitució”. Colau sosté que hi ha dones que es dediquen a la prostitució, disposant d’altres opcions, perquè és un treball que els hi agrada. La diputada socialista, Adriana Lastra, els hi va contestar que “el comerç amb el cos de les dones és l’últim residu del sistema esclavista”. Com es pot contemplar,el “diàleg” entre els aliats no s’està de res i les bufetades entre el feminisme, ara per la prostitució abans pels trans, cada vegada més s’assemblen a la pugna entre leninistes i trotskistes. El que no queda clar és qui fa cada paper.\nPerò no és només en matèria de prostitutes on rau l’enfrontament, també en el porno hi ha grans diferències. Perquè l’alcaldessa de Barcelona, com no podia ser d’una altra manera, és una acèrrima defensora del porno, de manera que la capital de Catalunya acull cada any, ho farà d’aquí a poc una altra vegada, un dels més grans salons del porno d’Europa, amb grans exhibicions en viu i directe on la joventut es pot educar en pràctiques que, segons els malintencionats, estimulen després les violències en manada. Es tracta de gent que no sap veure la vessant creativa i alliberadora d’aquesta pràctica.\nDoncs bé, el que fa Colau i el seu feminisme redemptor d’homes, fins a l’extrem de crear el Centre de les Noves Masculinitats que es compromet a remodelar el cervell als qui fan els cursos pertinents, per a l’altra banda del feminisme és pecat mortal. Precisament una de les seves més caracteritzades i agressives portaveus, l’escriptora Laura Freixas, publicava un article d’absoluta desqualificació, “La batalla del porno”, a La Vanguardia. Molt ens temem que aquesta feminista, dura castigadora de tot el que puguin ser homes, malgrat els seus mèrits en aquest terreny, mai gaudirà de l’oportunitat de fer el pregó de la Mercè a Barcelona.\nQuan Colau parla del seu model de ciutat i diu que és únic, té tota la raó del món i cal incorporar en la seva descripció el progrés per aconseguir que Barcelona sigui una de les capitals europees de la prostitució i el porno. Voluntat per assolir-ho no li falta, amb l’aquiescència del seu segon i representant socialista, Collboni, i l’oposició col·laboradora d’ERC, amb Maragall al capdavant.


Nous models bancaris\nAquesta empresa emergent s’ha marcat com a principal objectiu ser el neobanc de les noves generacions\nFazil promet màxima digitalització i sostenibilitat, els dos termes amb què se senten molt identificats els joves actuals\n06 de d’abril del 2021. 18:40\nEls mil·lennistes són una generació impulsora de canvis, que ha posat en perill valors i institucions que fins ara tenien una clara influència en la societat. És el cas de la banca tradicional. La sintonia entre els joves i els bancs no sembla ser massa fluida, ja que segons un informe de The Millennial Disruption Index, el 71% dels mil·lennistes prefereixen anar al dentista que escoltar els bancs. A més, un de cada tres assegura que d’aquí a cinc anys no necessitarà un banc.\nTotes aquestes dades les van tenir en compte Ignacio Santos i els seus socis a l’hora de llançar Fazil. Aquesta empresa emergent s’ha marcat com a principal objectiu ser el neobanc de les noves generacions. «Ens vam adonar que la banca tradicional no representa els valors de les noves generacions», diu Santos, alhora que explica que Fazil és un compte 100% digital dissenyat per controlar i pagar totes les despeses diàries amb el mòbil, que «no té comissions, condicions, ni targetes de plàstic».\nEn aquest sentit, Santos incideix en la importància de crear un projecte bancari que parlés als joves en el seu mateix idioma. «La banca tradicional parla, generalment, un idioma complex que els joves moltes vegades ni entenem i això ens fa veure els bancs com una cosa realment complexa i, en ocasions, ens genera rebuig». Per Santos la «mala fama» que acumula durant anys la banca tradicional ha provocat que perdi la confiança dels usuaris. «Això suposa una nova oportunitat per al sector i creiem que arribarà un dia en què fins i tot desapareguin els serveis financers tradicionals o almenys aquells tal com els coneixem en el dia d’avui», explica. És precisament en aquest buit del sector on Fazil vol obrar per reconciliar els mil·lennistes amb el concepte de banca. D’aquesta manera, promet màxima digitalització i sostenibilitat, els dos termes amb què se senten molt identificats els joves actuals.\nDigitalització i sostenibilitat, factors clau\nDigitalització i sostenibilitat, factors clauRespecte al primer, la digitalització, Fazil compta amb una política empresarial totalment digital i ‘mobile first’ en què els seus clients poden gestionar totes les seves operacions bancàries a través del dispositiu mòbil. Fazil no és el primer neobanc amb una estratègia totalment digital, però segons Santos, la majoria d’ells «està perdent el seu focus inicial i s’estan convertint en un banc més tot i que sense oficines físiques». Per això, assegura que el seu pla amb Fazil és anar més enllà i convertir-se en un model de negoci alternatiu al bancari tradicional. «Crear-lo és el nostre projecte», afirma.\nQuant al segon, Fazil aposta per la sostenibilitat i planta un arbre per cada 1.000 euros que gasta cada usuari. «En la mesura que sigui possible, ens agradaria facilitar als nostres usuaris la compensació de la seva pròpia empremta de carboni», afegeix. Per a aquest grup de joves emprenedors, la cura del medi ambient va més enllà d’una mera campanya de màrqueting. «És una simple qüestió de valors. Les noves generacions tenim molt més clar que les anteriors que hem de cuidar el planeta», comenta Santos. Aquesta empresa emergent es recolza en els avanços tecnològics per virtualitzar les targetes de crèdit i dèbit físiques. «¿És necessari enviar a tots els nostres usuaris una targeta física perquè puguin fer ús dels seus diners? Creiem que ja no ho és», pregunta Santos.\nBanc vs. neobanc\nBanc vs. neobancPerò ¿en què es diferencia el concepte de neobanc d’un banc a l’ús? Santos explica que, tot i que per als seus clients no hi ha diferències a efectes pràctics, Fazil no es pot fer dir banc per termes legals. «Malgrat que per als usuaris es pugui veure com un banc per la capacitat operativa que tenim, la veritat és que no disposem d’una llicència bancària sinó que ens palanquegem en la figura d’entitat de diners electrònics del nostre ‘partner’ Pecunpay», explica. És per això que el nom de Fazil sol anar acompanyat de la ‘falca’ ‘not a bank’ o ‘neobank’. D’aquesta manera, segons Santos, eviten problemes legals alhora que ajuden a comprendre millor la seva proposta als usuaris.\nÈxit en el Crowdfunding Bizkaia\nBigMat fa un salt de tres anys\nL’aigua de mar que recarrega Rafa Nadal\nÈxit en el Crowdfunding Bizkaia Aquesta empresa emergent no té massa recorregut, va ser en ple confinament quan els seus quatre fundadors van consolidar la idea, però no obstant van aconseguir batre rècords a la plataforma Crowdfunding Bizkaia al realitzar la ronda de finançament pre-seed més ràpida del País Basc. Així, van llançar una ronda amb l’objectiu d’inversió de 160.000 euros en un termini de 30 dies. «La sorpresa va arribar bàsicament en la primera hora d’haver obert la campanya, ja que en menys de 60 minuts la barra de progrés estava al 100%», recorda Santos. Al voltant del seu projecte es va crear el que es coneix com a FOMO (‘fear of missing out’), una sensació que provoca que els interessats s’afanyen a invertir per por de perdre l’oportunitat. «Vam haver d’augmentar l’objectiu fins a un 117% perquè molta gent ens escrivia dient que no havia tingut temps d’entrar-hi».\nLes expectatives dels fundadors són col·locar Fazil com un dels principals neobancs d’Europa, però són conscients de les dificultats que encara tenen per davant. «Som quatre socis fundadors, amb un capital molt limitat i que vam competir contra gegants amb centenars o fins i tot milers d’empleats i milions d’euros de ‘cashflow’», reconeix Santos, que també assegura que faran tot el possible per convertir les seves debilitats en fortaleses. «El tenir una estructura tan reduïda ens permet adoptar i implantar noves idees de forma molt ràpida i això ho veiem com un molt bon avantatge competitiu davant competidors amb estructures més grans». De moment, Fazil planeja posicionar-se com un dels principals neobancs d’Espanya, mentre continua implantant millores en la seva idea de negoci.\nStart-ups Bancs Joves


Badalona commemora el Dia Internacional de les Persones amb Discapacitat | TOT Badalona | Revista d’informació local Badalona, Montgat i Tiana\nBadalona s’afegeix a la commemoració del Dia Internacional de les Persones amb Discapacitat que se celebra el 3 de desembre amb una jornada de sensibilització i d’activitats participatives. Els actes, organitzats per l’Àmbit Badalona Justa i Inclusiva de l’Ajuntament de Badalona, es duran a terme el divendres 1 de desembre a la plaça de la Vila. Aquesta jornada té com a finalitat fomentar els drets i el benestar de les persones amb diversitat funcional per tal d’assolir la participació plena i la igualtat d’oportunitats d’aquestes persones.\nDes de les 10.00 hores del matí i fins a les 14.00 hores, la plaça de la Vila acollirà una Mostra d’Entitats de Badalona que treballen amb i per les persones amb diversitat funcional. En els seus estands, aquestes entitats, més enllà de donar informació sobre qui són i què fan, oferiran tota mena d’activitats destinades a sensibilitzar la població.\nL’Ajuntament de Badalona comparteix el contingut de la Convenció Internacional sobre els Drets de les Persones amb Discapacitat de les Nacions Unides, la vocació de les quals és la d’impulsar el reconeixement de les persones amb diversitat funcional com a subjectes de drets humans en igualtats de condicions.\nMés enllà de la Fira d’Entitats, per commemorar el Dia Internacional de les Persones Discapacitades, l’Ajuntament de Badalona amb la col·laboració de la Plataforma Deixem de Ser Invisibles i la Plataforma 3D organitza l’espectacle de titelles Companys del Barri. L’obra es representarà al Teatre Principal aquest divendres 1 de desembre en dues sessions, a les 9.30 i a les 11 hores.\nL’activitat es dirigeix a nens i nenes d’entre 8 i 12 anys de les escoles d’ensenyament primari de Badalona. Amb l’espectacle de titelles es vol sensibilitzar i educar als infants en la diversitat i en la convivència per tal de difondre i assolir els valors fonamentals per formar ciutadans solidaris i compromesos amb la diversitat que ens envolta i de la que tots hi formem part.\nEl projecte Companys del Barri es desenvolupa a partir de l’espectacle de cinc titelles que introdueixen informació bàsica sobre les principals causes de discapacitat i després donen peu a que els nens interactuïn amb les titelles, expressant la seva curiositat i conversant amb elles d’una manera espontània i natural. Es tracta, doncs, d’una activitat formativa, que invita al diàleg i la reflexió sobre la realitat de les persones amb diversitat funcional.\nUna fuita d'aigua, en un edifici del carrer Solsona de La Salut, obliga a desallotjar-lo i precintar-lo. L'Ajuntame… https://t.co/bDdVl2wIur\t3 horas ago\nLa Guàrdia Urbana multa en 200 euros un veí de #Badalona per penjar llaços grocs https://t.co/6mTXLhGMb5 https://t.co/iu4wz09okz\t8 horas ago\nBadalona commemora avui dimecres el Dia Internacional de les Persones Sordes #Badalona https://t.co/31YU7MkKvX https://t.co/8iQez2c6r3\t9 horas ago


Memòria elsa la reina congelada - Jocs gratis, jocs en línia gratuïts\n» Jocs d'acció » Jocs elsa » Memòria elsa la reina congelada\nMemòria elsa la reina congelada\nInformació del joc : Memòria elsa la reina congelada\nDescripció : Prepareu-vos per a un nou repte memòria increïble! a un congelat, aquest cop! trobar tots els parells coincidents ocults en aquest joc de parelles realment emocionant anomenat frozen queen elsa memòria!\nCom Jugar : L'ús del ratolí per jugar.\nFrozen queen elsa memòria, jugar el joc frozen queen elsa memòria, jocs de memòria congelada reina elsa, jugar en línia el joc frozen queen elsa memòria, jocs en línia.,\nJuga total : 1196\nGame Link : Memòria elsa la reina congelada\nCopiar a un Bloc : Memòria elsa la reina congelada\nCopiar a un Fòrum : Memòria elsa la reina congelada


Acord històric dels grups polítics en aprovar per unanimitat el Pressupost Municipal de Petrer per a 2021 – Ajuntament de Petrer\n> Acord històric dels grups polítics en aprovar per unanimitat el Pressupost Municipal de Petrer per a 2021\nPublicada per Comunicación Ayto. de Petrer el 18 desembre 2020\nÉs la primera vegada en els últims vint anys que rep el vot afirmatiu i unànime de tota la Corporació\nEl Pressupost se centra en la reactivació de l’economia i la recuperació social, i ascendeix a 24,7 milions d’euros\nAcord històric a Petrer per a tirar avant els comptes municipals de l’any 2021 que ascendeixen a 24,7 milions d’euros i que incideixen en tres aspectes: el rescat de les persones la situació de les quals s’ha vist afectada per les conseqüències de la pandèmia; la reactivació de l’economia local a través de plans d’ocupació i programes per a ajudar al comerç, l’hostaleria i els professionals; i una aposta decidida per millores en Educació. De fet, molts centres educatius ja tenen aprovades reformes i ampliacions per un muntant global que supera els 10 milions d’euros.\nÉs la primera vegada en els últims vint anys que el Pressupost de la institució local rep el vot afirmatiu i unànime de tota la Corporació, formada en aquest mandat per PSOE, PP, Ciutadans i Esquerra Unida.\nEl Pressupost per al nou any és 1,4 milions d’euros superior al de 2020, un increment dels ingressos que es deu, principalment, a la venda d’un solar municipal en Felip V per quasi 600.000 euros i la important disminució dels préstecs bancaris que també a més d’augmentar la recaptació, redueix la despesa.\nA més, la suspensió de les regles fiscals per als anys 2020 i 2021 per part del govern de la nació permetrà una major capacitat inversora. A grans trets, el pressupost de Serveis Socials superarà els 2,3 milions d’euros. En foment de l’ocupació s’incrementarà un 70%, passant dels 384.000€ actuals a a 660.000€ per a l’any que ve. Una altra de les regidories que tindran un important impuls enguany és Educació que augmenta un 28%, arribant a un total de 405.000€. Esports, superarà per segon any consecutiu la xifra d’1 milió d’euros en despesa corrent i també s’incrementaran els recursos en Joventut, en Turisme i en Medi Ambient i la finalització de la tercera fase del Museu Dámaso Navarro obri noves expectatives en una àrea clau per a l’Ajuntament.\nCal destacar que pràcticament una quarta part de les despeses són pràcticament fixes i són les destinades al manteniment de la ciutat: la neteja de carrers i espais públics, la recollida de fem, la conservació de parcs i jardins, vies públiques, manteniment d’enllumenat, manteniment d’instal·lacions (col·legis, instal·lacions esportives, municipals), energia elèctrica i combustible. Hi ha una important reestructuració en les partides destinades a la recollida i eliminació dels fems, la qual cosa suposa un important augment del cost degut a l’augment del tractament del fem fins que estiga acabada la nova planta. Durant aquest any 2021 l’Ajuntament s’acostarà als 3´5 milions d’euros en la despesa total en neteja de carrers, recollida i eliminació de fem.


Moments Creatius: 2016\nAquests follets que tenen el seu origen al nord d'Europa em serveixen aquest any per felicitar el Nadal i transmetre alguns dels meus millors desitjos. Algunes persones els tindràn físicament, però aquestes fotos serveixin per enviar-vos, de manera virtual, el meu desig d'unes festes de Nadal plenes de somriures i energia positiva.\nBon Nadal, millor tió i torrons amb moderació ;-)\nPublicat per Helena a 17:39\nPublicat per Helena a 19:38\nPublicat per Helena a 19:30\nPublicat per Helena a 20:18\nPublicat per Helena a 20:05\nPublicat per Helena a 20:28\nPublicat per Helena a 20:21\nFunda ebook de ganxet\nOstres això del ganxet m'ha enganxat aquest estiu!\nRescatant fils i llanes que tenia a casa em decidiré a utilitzar-les i la primera cosa que he fet és una funda per l'ebook.\nCom que el fil era de diferetns colors, no he hagut de fer aire res més que una serie de punts alts i cosir-lo amb un fil vert d'un sol color.\nPer tancar-lo he fet un final a la solapa que em servís de trau i hi he posat un botó de fusta.\nUna floreta per adornar i llestos!\nPublicat per Helena a 18:59\nPublicat per Helena a 18:44\nHola totes, aquest estiu passa volant i amb moltíssima feina i calor. Estic intentant preparar-me un espai per a costura que em faciliti aprofitar els moments lliures per a poder fer alguns treballs, espero tenir-lo mitjanament ordenat a finals d'estiu! No us passa que aneu acumulant material i després... és difícil de saber com tenir el lloc per posar-lo? Doncs això...\nEn fi, entre posar ordre i tot això, encara he pogut fet algunes cosetes: un cabasset de trapillo i un cistellet a conjunt. Tot i que el ganxet no és el meu fort i no tinc gaire experiència amb el trapillo però aquí us el deixo. Com a comentari, els trapillos eren de gruixos diferents i no hi va haver manera de que la part clara quedés de la mateixa amplada que l'altra. Són problemes de principiant... però així ho sabré per altres vegades...\nTambé he aprofitat dos mantels individuals per fer dues bossetes per posar l'esmorzar. Com que eren de material impermeable i els he pogut fer dobles, es podran netejar fàcilment.\nEspero que us agradin i passeu un bon estiu!\nPublicat per Helena a 22:26\nEtiquetes de comentaris: Coses útils, reutilitzem, trapillo\nCaixes útils amb decoupage\nAquest any m'he tornat a animar amb les caixes de fruita decorades. He preparat dues caixes de maduixes amb una capa de pintura blanca que m'ha permès fer-hi una capa de decoupage amb tovallons. A conjunt he pintat el tap de pots de mermelada que he posat a dins.M'agrada acabar les caixes d'aquest tipus amb dues voltes de trapillo a conjunt, és marca de la casa ;-).\nHe fet dues versions, la dedicada a la música i que serveix per servir els fruits secs a casa, perque n català els fruits secs també en diuen "postre de músic".\nL'altra el vull regalar a la meva germana perque hi posi el tè. Li agrada molt i permet poder servir diferents tès a granel a taula i que tohom es serveixi.\nA veure si us agrada i us puc donar alguna idea amb aquest treball...\nPublicat per Helena a 19:05\nEtiquetes de comentaris: Caixes, Coses útils, Decoració, Decoupage, per a menjar\nVestidet per l'estiu\nNo acostumo a fer coses de vestir a part d'aplicacions per samarretes, però aquest vestidet és tant senzill de fer que em va fer gràcia i em vaig animar.\nEl color que va triar la meva filla i amb roba que tenia a casa va sortir aquest model. Ideal per anar a la platja amb el turban de conjunt. Animeu-vos a fer-lo!\nTutorial del vestit en dibuixos\nEtiquetes de comentaris: Infantil, per a vestir\nUna caixa és un regal màgic, perque a dins pot haver-hi moltes coses o res visible. Fa molt temps que regalo caixes i és una cosa que sempre m'ha agradat.\nAquest any la caixa ha estat un dels regals de la classe de la meva filla a la seva mestra, i anava plena de molts missatges i somriures dels seus alumnes!\nPetons, somriures, valors, bons desitjos o amistat... fins i tot una caixa que fa desaparèixer les preocupacions... podeu regalar caixes decorades per tothom. Aquesta l'he decorada amb una rosa, roba de saca, washy i algun ornament de fusta.\nPublicat per Helena a 18:54\nEtiquetes de comentaris: Caixes, flors\nAra sí! després de dies de pluja primaveral sembla que comença la calor, just amb la lluna plena i l'estiu. A punt un raconet de terrasseta per al relax per prendre la fresca al vespre. Un projecte que vaig començar l'any passat amb l'hamaca i aquest amb les cadires i coixins a conjunt.\nPasseu bon estiu! Guardeu-vos d'una calor excessiva i a somriure que la vida són dos dies!\nPublicat per Helena a 18:49\nAquest és un encàrreg important que no podia fallar. A en Lluc li agraden molt els tractors i la seva mare m'ha demanat una samarreta amb una aplicació amb aquest vehicle.\nHe buscat imatges per internet, jo, que estic més acostumada a coses per nenes, i la samarreta ha quedat prou bé. Si més no en LLuc ho ha identificat de seguida i està content de portar-la.\nPublicat per Helena a 19:32\nPublicat per Helena a 19:29\nAvui us poso unes agulles de pit fetes amb fieltre. Són molinets de vent que hem fet per a colocar i decorar les bosses d'escola. Molts colors, molt alegres, i una alegoria a la nostra estimada tramuntana.\nEtiquetes de comentaris: fieltre, Infantil\nUna de les tècniques que més utilitzo per compartir manualitats amb la meva filla és el paper, en aquesta ocasió varem fer una caixa sorpresa per a un amic seu amb una felicitació d'aniversari. De la caixa sortia un acordió amb fotos de'ells dos que es coneixen des de molt petits i mooolts bons desitjos.\nA part, una corona de flors que varem penjar a la porta de casa quan va arribar la primavera.\nTot plegat entretingut i que aporta molts somriures.\nPublicat per Helena a 20:52\nEtiquetes de comentaris: Infantil, paper, scrap\nPublicat per Helena a 20:43\nPublicat per Helena a 20:32


23 setembre 2020 21:45\nDavant informacions aparegudes els passats dies al vostre diari que vinculen els Joves de Mallorca per la Llengua amb l'impuls d'una candidatura determinada per presidir l'Obra Cultural Balear, la nostra Comissió Permanent vol manifestar que Joves de Mallorca per la Llengua no promou cap candidatura a la presidència de l'Obra Cultural Balear.\nJoves de Mallorca per la Llengua i l'Obra Cultural Balear són dues entitats que comparteixen uns objectius similars, però que són diferents quant a vinculació orgànica. Joves de Mallorca per la Llengua estan inscrits com a associació, amb el seu propi NIF i Estatuts, i gaudeixen de plena autonomia en les seves decisions.\nAixò no vol dir, evidentment, que alguns membres de Joves de Mallorca per la Llengua no puguin participar en el procés electoral a l'Obra Cultural Balear. Ho fan, però, com a socis d'aquesta entitat, requisit indispensable, i no en representació de la nostra associació.\nTambé volem aprofitar l'ocasió per desitjar que el procés electoral es desenvolupi amb èxit i que la nova Junta Directiva de l'Obra Cultural Balear esdevengui de cada cop més un referent en la defensa i promoció de la nostra llengua i cultura.\nMiquel Àngel Contreras i Esperança Mateu, portaveus de Joves de Mallorca per la Llengua. (Rebuda per e-mail).


Casa adossada cèntrica, ubicada en carrer tranquil·la i agradable, en urbanització amb zona comunitària (tenis i piscina comunitària). A prop de supermercats, col·legis, restaurants i transport públic. En entrar trobem ampli saló-menjador amb sortida a terrassa davantera i jardí privat posterior. En aquesta mateixa planta trobem cuina-office amb vistes al jardí i 1 lavabo.\nLa segona planta consta de 4 habitacions (1 suite amb sortida a petita terrassa) i 1 bany amb banyera. A la planta subterrània hi ha gran garatge amb espai per a 3 cotxes. No s’admeten gossos.


METEOMANLLEU: L'esclafit (2013)\nFENÒMENS METEOROLÒGICS EXTREMS: L’ESCLAFIT\nEl fet meteorològic que sens cap mena de dubte ha tingut més ressò aquest any a les nostres contrades ha estat la tempesta del dia 4 d’octubre. El resultat del pas del curt però extremadament violent fenomen el vam veure i viure en directe: arbres trencats, arrencats de soca-rel, teulades malmeses nombroses avaries en la xarxa elèctrica , danys a persianes i tendals , en vehicles ... i una llarga llista de coses que hi podríem afegir.\nMolts deien que era una tempesta mai vista a Manlleu i que es tractava de un fenomen estrany. Tenien raó, un cop analitzades les dades de seguida vam veure que es tractava d’un esclafit que va afectar pricipalment la zona entre Sant Hipòlit i Manlleu.\nPerò què és un esclafit i com es forma ?\nEn no ser molt comú no té traducció en alguns idiomes –per exemple en castellà-. En anglès n’anomenen DOWN BURST o MICROBURST depenent de la seva dimensió .\nEs tracta de una mena de antítesi del tornado (o bufarut) ja que en aquest el vent gira circularment cap al seu centre, mentre que en el cas de l’esclafit es tracta de una caiguda sobtada i violenta de l’aire fred de les capes altes de una tempesta que en tocar al terra s’escampa amb molta virulència (les imatges adjuntes ho fan força entenedor). Seria ideal en aquests casos tenir la immensa sort de comptar amb una estació meteorològica situada en una zona oberta i que l’esclafit passés exactament per aquell lloc per poder mesurar fefaentment el vent.\nEn aquest casos les dades del vent recollides als observatoris no solen ser gaire representatives del que es dóna a diferents llocs del poble. La prova evident la tenim que en llocs molt propers es van donar danys severs o no, en algun cas depenent fins i tot de la banda del carrer.\nEl motiu de la irregularitat del vent no és cap més que l’encanalament del mateix en passar per el casc urbà (en els carrers més tancats i segons la seva orientació, el vent és molt inferior en zones obertes o orientades en la mateixa direcció en que arriba el cop de vent).\nAlgunes dades recollides dades recollides en diferents estacions properes de la xarxa meteoclimàtic ens donen els següents registres\n92 km/h MeteoManlleu, 106 a l’esquirol, 118 a Roda de Ter, 130 a Sant Vicens de Torelló i 158 a Sant Hipòlit de Voltregà.\nAmb tot podem concloure que el vent a Manlleu tenint en compte els danys produïts i comparant-los amb els pobles del voltant podem estimar fefaentment que varem tenir ratxes de vent superiors als 130 Km/h.\nUn que el podríem definir com un huracà hiper-ràpid per la seva intensitat i curta durada.\nPROLIFERACIÓ DE AFICIONATS AL TEMPS A LES XARXES SOCIALS\nUn fet que ha agafat molta embranzida els darrers temps ha estat sens cap mena de dubte el desorbitat augment de afeccionats a la meteorologia a Internet. L’explicació és ben senzilla: les estacions meteorològiques semi-professionals automàtiques cada vegada són més assequibles a les butxaques de la gent, i com tots sabem estem en un autèntic “bum “ de les anomenades “xarxes socials”. Sens dubte això és molt bo per a poder seguir amb més cura que passa amb el temps a casa nostra, però comporta un gran perill.\nHi ha qui pensa que un cop ha adquirit una estació automàtica només l’ha de penjar a la paret o a la teulada i apa ! a enviar dades. No és tant fàcil. En primer lloc hom s’ha d’assessorar de quina estació es la que li convé (relació qualitat-preu, primant la primera) i després com i on col·locar-la i testejar-la adequadament.\nAmb la facilitat de obtenir accés als mapes dels diferents models meteorològics, hi ha qui es creu que ja pot exercir ”d’home del temps” i s’atreveix a fer prediccions a mig i llarg termini com qui fa un truita...\nSens dubte que la predicció és una faceta molt atractiva de la meteorologia, però per a poder fer prediccions per el gran públic, millor deixar-les a mans dels professionals els qual disposen de més mitjans, estudis i preparació per a fer aquesta tasca divulgativa. I tot i així, a voltes s’equivoquen...


Literatura eslovaca - Viquipèdia, l'enciclopèdia lliure\nBiblioteca de la Família Andrássy al castell de Betliar\nLa literatura eslovaca és la literatura que s'ha produït en llengua eslovaca des del segle X fins als nostres dies.\n2 De 1500 a 1650: El Renaixement\n3 1650-1780: El Barroc\n4 De 1780 a 1840: Neoclassicisme i primera estandardització\n5 De 1840 a 1871\n7 De 1917 a 1945\n9 Des de la independència\nEls primers moments de la literatura en el territori ara inclòs en l'actual Eslovàquia són de l'època de Gran Moràvia (de 863 a principis del segle X). Els autors d'aquest període són els sants Ciril i Metodi i Climent d'Ohrid. Les obres d'aquest període tenen com a temes els pròpiament cristians com el poema Proglas una mena de pròleg als quatre Evangelis, traduccions parcials de la Bíblia a l'antic eslau, el Zakon sudnyj ljudem, etc.\nEl període medieval cobreix el període des del X fins al segle XV. La literatura en aquest període va ser escrita en llatí, txec i txec eslovaquitzat. La poesia lírica (oracions, cançons i fórmules) encara estaven sota la influència de l'Església, mentre que l'èpica es va concentrar en llegendes. Entre els autors d'aquest període s'inclouen Johannes de Thurocz, autor de la Chronica Hungarorum i Maure. La literatura secular també va sorgir i es van escriure diverses cròniques en aquest període.\nDe 1500 a 1650: El Renaixement[modifica]\nAl segle XVI va aparèixer una literatura de caràcter nacional, molt més tard que en altres territoris i llengües. El llatí encara dominava com a llengua d'escriptura durant el segle XV i en la literatura els temes dominants foren els religiosos i es van desenvolupar temes clàssics, relacionats amb l'antiguitat grecoromana.\nEl primer llibre imprès en eslovac fou El Llibre de Juraments (1561) de Vašek Záleský. Un primer Renaixement es pot trobar en l'epopeia de tema amorós i anònima Siladi i Hadmázi (1560), sobre un fons de les incursions turques a Europa Central.\nJuraj Tranovský, sovint anomenat pare d'himnes eslovacs, va publicar diverses col·leccions d'himnes, el primer, en llatí Odarum sacrarum sive Hymnorum Libri III de 1629, però el més important i més famós fou Cithara Sanctorum, escrit en txec, que va aparèixer el 1636 a Levoča. Aquest últim text va formar la base dels himnes luterans txecs i eslovacs fins als nostres dies. En el context de l'escassetat de literatura eslovaca, els himnes eslovacs de Tranovský van esdevenir una font per elevar la consciència nacional.\n1650-1780: El Barroc[modifica]\nAmb la distinció entre literatura religiosa i secular que havia començat a desenvolupar-se en l'època del Renaixement, els conflictes religiosos a Eslovàquia durant el període barroc van portar a una clara divisió entre el sagrat i el profà.\nDaniel Sinapius-Horčička va escriure poemes llatins i drames escolars, prosa religiosa, proverbis i una poesia espiritual eslovaca. La seva prosa mostra consciència nacional, lloant la llengua eslovaca i criticant la manca de patriotisme entre els seus companys eslovacs.\nHugolin Gavlovič autor de textos religiosos, morals i educatius escrits en el dialecte propi, l'eslovac occidental, va ser un destacat representant de la literatura barroca a Eslovàquia. La seva obra més famosa és Valašská škola, mravúv stodola , una obra de 17.862 versos, així com nombrosos apariats.\nDe 1780 a 1840: Neoclassicisme i primera estandardització[modifica]\nEl classicisme eslovac va formar part del gran neoclassicisme que va dominar Europa durant la Il·lustració. L'auge del nacionalisme a partir de les seqüeles de la Revolució Francesa va donar lloc a un renaixement nacional de la literatura. Fins a mitjan segle XIX, a Eslovàquia s'escrivia bàsicament en un txec amb diversos graus d'eslovaquització. Fins que Anton Bernolák publica la Gramatica Slavika, una proposta d'estandardització de l'eslovac, que utilitza un dialecte de l'oest d'Eslovàquia com la forma de l'estàndard escrit. Aquesta obra està a un pas de la transició a l'eslovac literari modern, tot i que fou un fracàs. Tot i això, importants obres van ser publicades utilitzant l'estàndard de Bernolak, com per exemple Dúverná Zmluva medzi mňíchom a ďáblom (una conversa íntima entre un monjo i el diable) de Juraj Fándly (1879). Luterans eslovacs com Augustin Dolezal, Juraj Palkovič i Pavel Jozef Šafárik tendien a preferir una identitat i un llenguatge comú txec-eslovac.\nEl primer diari d'Hongria, el Magyar Hirmondó, va ser publicat a Pressburg (Bratislava) el 1780, seguit el 1783 pel primer diari eslovac amb una vida efímera, el Prešpurské Noviny.\nJozef Ignac Bajza va escriure la primera novel·la en eslovac, titulada René mláďenca príhodi a skúsenosťi (amb ortografia moderna René mládenca príhody a skúsenosti) de 1784.\nEl Paneslavisme fou el tema central de molts poemes d'aquesta època. Destaquen els 150 poemes de Ján Kollár, Slávy Dcera, glorifica els ideals paneslaus en tres cants amb el nom de Saale, Elba i Danubi. El poema èpic Svätopluk de Ján Hollý, publicat el 1833, és el text més important de l'època.\nDe 1840 a 1871[modifica]\nĽudovít Štúr va ser el líder del renaixement nacional eslovac al segle XIX, l'autor de la norma de la llengua eslovaca que ha servit per construir la llengua literària contemporània eslovaca. El dialecte central d'Eslovàquia va ser triat com la base de la llengua literària. La tasca de codificació de Štúr va ser desaprovada per Ján Kollár i els txecs, que el veien com un acte de retirada d'Eslovàquia de la idea d'una nació txecoslovaca comuna i un debilitament de la solidaritat. Però la majoria dels estudiosos d'Eslovàquia, inclosos els catòlics (que utilitzaven la codificació de Bernolák fins llavors), van celebrar la idea de la codificació. El 1844, va escriure Nárečja slovenskuo alebo potreba písaňja v tomto nárečí ("El dialecte d'Eslovàquia o la necessitat d'escriure en aquest dialecte"). El 1853 va publicar l'única compilació poètica, Spevy a piesne ("Cants i cançons") que va ser publicada a Pressburg.\nJanko Kral va ser un dels primers poetes que va començar a escriure en la norma moderna eslovac recentment codificada (el 1843) per Ľudovít Štúr i els seus companys.\nEl dramaturg Ján Chalupka va escriure les primeres obres en txec, però després de 1848 van començar a escriure en eslovac i traduir els seus originals txecs a l'eslovac.\nAquest període es caracteritza per una forta hongarització del territori i que se centrava especialment en la llengua, fins al punt, que el 1907, es va prohibir ensenyar en eslovac a les escoles com s'havia fet fins llavors i l'hongarès es va convertir en l'única llengua oficial.\nPavol Országh Hviezdoslav va escriure els seus poemes de joventut només a Hongria fins a la dècada de 1860. A partir de 1871 va participar en la preparació de l'almanac Napred ("Endavant"), que marca l'inici d'una nova generació literària en la literatura eslovaca. Ell va introduir el vers sil·làbic-tònic en la poesia eslovaca i es va convertir en representant del realisme literari eslovac. El seu estil es caracteritza per un ampli ús de paraules independents i expressions pel que és difícil de traduir les seves obres als idiomes estrangers.\nMartin Kukučín va ser el més notable representant del realisme literari eslovac, i considerat com un dels fundadors de la prosa moderna eslovaca.\nDe 1917 a 1945[modifica]\nCom a resultat de la desintegració de l'Imperi austrohongarès i el posterior establiment de Txecoslovàquia, les pressions sociolingüístiques de la hongarització van desaparèixer. Durant el període d'entreguerres, la preeminència de la poesia va donar pas a la prosa i apareixen obres com les de Milo Urban Živý bič (la vida difícil) de 1927 i la novel·la Jozef Mak de Jozef Ciger-Hronský de 1933 que se centra en el món rural i la naturalesa del canvi.\nDurant els turbulents anys de la República Eslovaca i el restabliment de Txecoslovàquia, van dominar dos moviments literaris independents, la prosa lírica de Hronský, František Švantner, Dobroslav Chrobák, Ludo Ondrejov i Margita Figuli, i els surrealistes eslovacs com Štefan Zary, Rudolf Fabry, Pavel Bunčák i altres.\nDesprés de la Segona Guerra Mundial, els temes de la lluita partisana i l'Aixecament Nacional Eslovac dominen, alhora que els primers temes antiestalinistes emergeixen el 1954 de la ploma d'Alfonz Bednar (com també de František Hecko, Rudolf Jasik, Dominik Tatarka o Ladislav Mňačko). A la dècada de 1970, la literatura eslovaca es torna menys política (Vincent Šikula, Ladislav Ballek, Johanides Ján, Pavel Vilikovský, Rudolf Sloboda, Dušan Mitana).\nTambé s'observen, entre altres, escriptors destacats com Vladimír Clementis Štefan Krčméry, Ludo Ondrejov, Martin Rázus Ivan stodola, Jozef Dunajovec Andrej Brazda-Jankovský, Hana Zelinová Štefan Zary, Anton Hykisch, Hana Ponická, Julius Satinsky, Vojtech Zamarovský, Zuzka Zguriška.\nDes de la independència d'Eslovàquia, el país té una literatura molt vibrant, es pot observar, per exemple, amb Martin M. Šimečka o Peter Pišťanek. També cal tenir en compte noms com Radovan Brenkus, Juraj Červenák, Radoslav Rochallyi, Dušan Fabian, Michal Hvorecký, Luba Lesná o Miroslav Šustek.\n↑ 1,0 1,1 Petro, Peter. A History of Slovak Literature. Liverpool: Liverpool University Press, 1995. ISBN 0853238901.\n↑ Seton-Watson, RW. A History of the Czechs and Slovaks. Hamden: Archon, 1965.\n↑ 5,0 5,1 Error de citació: Etiqueta <ref> no vàlida; no s'ha proporcionat text per les refs amb l'etiqueta tayl0010\nObtingut de «https://ca.wikipedia.org/w/index.php?title=Literatura_eslovaca&oldid=20874097»\nLa pàgina va ser modificada per darrera vegada el 6 març 2019 a les 21:29.


La gestió basada en l'evidència - Carme Martinell\nLa gestió basada en l'evidència\nCarme Martinell Directora General de la UPF Barcelona School of Management 14.12.2016 05:30 h.\nA vegades donen audiència, publicitat i ingressos. D'altres donen el suposat valor de la rapidesa. O de tenir quelcom a dir, independentment que el contingut sigui veraç o no. D'altres, visibilitat i impacte. Però les notícies no sempre apareixen després d'haver formulat una anàlisi exhaustiva que contrasti el contingut amb els fets reals. I ens enlluernen els titulars que desperten sentiments de solidaritat i compassió, o alarma o morbositat. En tenim casos recents.\nSi llegim una notícia a Twitter, de seguida trobarem informacions, fins i tot contradictòries entre si, generades per persones que no han verificat la informació o que simplement han copiat el que un altre deia perquè sonava creïble. Si abans d'esbombar-la l'haguessin analitzat metòdicament potser havien conclòs que hi havia quelcom qüestionable al darrere, i la prudència i professionalitat que tots portem a dins hagués fet decidir no ser còmplice de la mitja veritat o la mentida. I això no costa tant.\nEs tracta de fer-se sistemàticament preguntes com: És creïble? Quina és la font original? Hi pot haver un interès al darrere? Per què surt en aquest moment i no en un altre la notícia? Preguntes que poden semblar insignificants però les respostes de les quals ens poden donar grans pistes. I aquest és un fantàstic aprenentatge per la vida, en els propòsits tant de l'àmbit personal com professional.\nPer prendre decisions amb visió global hem de centrar l'atenció a cada factor, encara que a priori ens sembli irrellevant. Quan contractem una persona, davant d'un possible canvi de feina, d'inversió en un producte, de canvi de processos o de reorganització, quan ens mudem de pis, val la pena fer una llista de tots els factors que poden influir en la decisió final, i analitzar-los d'un a un independentment, fent zoom en cadascun d'ells per donar-los l'atenció individual que mereixen, de forma que la suma de consideracions sobre cadascun d'ells ens doni una visió prou global per prendre una decisió suficientment sòlida.\nI és que en neurociència està ben estudiat l'efecte de com l'atenció a una cosa ens distreu de les altres que passen al mateix temps. En què basen sinó els mags els seus increïbles trucs? Un bon exemple que es pot trobar a Internet és un test d'atenció, vídeo on se'ns demana que comptem el nombre de passis de pilota d'un dels dos equips. No voldria donar més pistes per a aquells que el vulguin veure. És un exemple interessantíssim del que estem comentant. I aquest fenomen el podem observar en moltes activitats quotidianes. Per tant, l'atenció seqüencial i individual a diferents factors fa que cap d'ells ens oculti els altres i que les decisions es prenguin tenint en compte un ventall molt més ric de criteris.\nLa gestió basada en l'evidència, entre d'altres, aplica aquest concepte. Ara bé, només funciona si factors com l'audiència o la notorietat no són la finalitat únicaque justifiquen qualsevol mètode per aconseguir-los.


Paco Business Hotel Guangzhou Shipaiqiao Metro Branch Guangzhou Xina - Ofertes d'hotels amb els MILLORS DESCOMPTES EN LÍNIA\nNo.236 Tianhe Road, Tianhe District，Guangzhou, Districte de Tianhe - Teemall /Estació de l'Est, Guangzhou, Xina, 510000 - Veure al mapa\nÒpera de Guangzhou - A 2.3 km de l'allotjament\nGuangzhou Tower - A 3.1 km de l'allotjament\nSun Yat-sen Memorial Hall - A 6.9 km de l'allotjament\nPaco Business Hotel, ubicat a Districte de Tianhe - Teemall /Estació de l'Est, Guangzhou, és una destinació popular per a viatgers. L'hotel no està massa enfora del centre de la ciutat: només a 500 miles, i normalment només es triga 60 minuts per arribar a l'aeroport. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Taikoo Hui, TaiKoo Hui Complex, Guangdong Hospital Of Traditional Chinese Medicine Tianhe.\nPaco Business Hotel ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de servei d'habitacions 24 hores, Wi-Fi gratuït en totes les habitacions, seguretat 24 hores, servei de neteja diari, botiga de conveniència.\nGaudiu de les comoditats d'alta gama com ara televisió de pantalla plana, penjador de roba, mirall, sabatilles, tovalloles per tal de relaxar-vos després d'un cansat dia. Bitlles, centre esportiu, sauna, spa, massatge de l'hotel, són llocs ideals per a relaxar-se després d'un llarg dia. Paco Business Hotel és un lloc ideal d'estada pels viatgers que busquin encant, comfort i facilitat a Guangzhou.\nTots els tipus de viatgers (152) Viatger de Negocis (73) Parelles (28) Viatgers en solitari (29) Famílies amb infants grans (10) Grups (12)\nTots els tipus de viatgers (185) Parelles (29) Viatgers en solitari (65) Famílies amb infants petits (22) Famílies amb infants grans (12) Grups (57)\nIsabella, Nova Zelanda


"De llibres" analitza dimarts l'última novel·la d'Ian McEwan\nDimarts, "De llibres" parlarà en profunditat de l'última novel·la de l'escriptor anglès, situada a Londres el dia de les grans manifestacions contra la guerra de l'Iraq.\n12/12/2005 - 00.00\n"Dissabte", l'últim treball d'Ian McEwan, és una novel·la absolutament contemporània, d'una actualitat molt pròxima. Tot passa a Londres el dissabte 15 de febrer de 2003, el dia de les grans manifestacions contra la guerra de l'Iraq. És la plàcida vida d'un neurocirurgià de prestigi, Henry Perowne, feliçment casat i amb un fill que és un músic prometedor i una filla que és estudiant, poeta i que aquell dia torna de París.\nAbans que es faci de dia, Perowne es desperta intranquil i veu passar un avió en flames. Això li recorda els atemptats de l'11-S de Nova York. La sensació d'angoixa s'apodera lentament d'ell. Un incident de trànsit posterior, mentre va a jugar a esquaix, serà cabdal perquè el dia prengui, finalment, un gir insospitat.\nAquesta trama, les manifestacions contra la guerra, l'arribada de la filla, l'amor de l'esposa, permeten l'autor de reflexionar sobre diversos temes, però per damunt d'ells plana la condició humana i l'ambigua legitimitat de l'atac militar nord-americà i de les forces aliades a l'Iraq.\n"Dissabte" és la dotzena novel·la d'Ian McEwan, un autor que ha rebut un gran reconeixement de la crítica especialitzada, i se'l considera un dels autors més singulars del "dream team" dels escriptors anglesos actuals, juntament amb Martin Amis, Julian Barnes o Kazuo Ishiguro.\nEn aquesta edició de "De llibres", a més de Vicenç Villatoro i Natza Farré intervenen Juan Antonio Masoliver-Ródenas, escriptor, crític literari i molts anys professor de literatura espanyola i hispanoamericana a la Universitat de Westminster, a Londres; i Pauline Ernest, anglesa i professora d'anglès a la Universitat Oberta de Catalunya (UOC), a més de traductora de poetes anglesos al català.\nMales notícies per al Mahur i en Sakir, a "Germans"


Somiant el retorn (un llibre de Vicenç Relats sobre el darrer alcalde republicà del Port de la Selva) | País Valencià, Segle XXI\nPublicat per Redaccio el 10 Setembre 2020 en Article del dia · 0 comentaris\nLa novel·la, amb pròleg de Vicenç Villatoro, reconstrueix la vida a l’exili de l’últim alcalde republicà del Port de la Selva i de la seva família. Un poble, ‘encara’ (tot i que s’albira l’inici de la destrossa), dels més bells de la Costa Brava, on al segle XX, estiuejaven escriptors com Josep Mª Segarra i J.V. Foix; la presència d’aquests escriptors resta en forma d’estàtues al passeig marítim i rajoles a les cases on hi van viure que ho indiquen. De l’alcalde republicà, Jaume Massot, no hi ha cap rastre, a no ser per aquesta novel·la sobre els seus avatars de l’exili.\nEl 7 d’agost passat, al vespre, es va presentar el nou llibre del periodista Vicenç Relats, Somiant el retorn (Ed. Gent i Terra), un relat novel·lat amb pròleg de Vicenç Villatoro, que ressegueix la vida a l’exili de l’últim alcalde del Port de la Selva, Jaume Massot i Galceran –conegut com en Cai– i de la seva família. L’acte, als jardins del darrere de l’església de façana blanca del Port de la Selva, estava presidit pel batlle del poble, Josep Mª Cervera, l’escriptor Vicenç Villatoro –autor del pròleg-, Miquel Martí Massot (net d’en Cai) i l’autor, Vicenç Relats. La vuitantena de places disponibles, en una acte d’aforament limitat, estaven ja al complet abans de l’inici, fet que va deixar públic al carrer.\nLa presentació la va obrir l’alcalde Josep Mª Cervera, que també participa a Somiant el retorn amb una introducció titulada “Mantenir la dignitat”. Va agrair a Miquel Martí, d’haver contat les seves vivències personals de refugiat i dels seus antecessors, a través de les confidències fetes a Vicenç Relats, de qui va destacar el “minuciós treball d’investigació” en diversos arxius històrics per confegir “un relat novel·lat que atrapa”. “Aquest és de tots els llibres de Vicenç Relats el que més m’ha emocionat”, va confessar l’alcalde, referint-se a obres anteriors de l’autor d’El Port de la Selva sota les bombes i El Port de la Selva després de les bombes (Ed. Gent i Terra), entre d’altres.\nRelats continua furgant en el passat del Port de la Selva i aquesta vegada ho fa resseguint la història a l’exili de Jaume Massot i Galceran, en Cai, i de la seva família, per sobreviure al feixisme del règim franquista. “En Cai va ser alcalde del nostre municipi durant l’etapa més convulsa del segle XX, entre els anys 1934 i els primers de 1939”, va remarcar l’alcalde, indicant que es va estrenar en el càrrec amb un any i mig de presó, pels fets del 6 d’octubre de 1934, i que va viure en primera persona l’assassinat, per part del comitè d’Orriols, de cinc veïns del municipi la fatídica nit del 6 al 7 de maig de 1937, que va tractar d’impedir, a més de gestionar tot el període bèl·lic amb bombardejos repetits fins a les acaballes, quan va abandonar el Port de la Selva i va emprendre el camí de l’exili. “Un exili duríssim del qual mai més va poder tornar, però que li va donar la possibilitat, a ell i a la seva família, de tirar endavant reeixint i sobreposant-se a l’adversitat”, tal com escriu l’alcalde en la presentació del llibre. Comparant la presó i l’exili d’en Cai amb la dels presos polítics i exiliats actuals, va indicar que “la presó i l’exili fan perdre moltes coses, però també ens atorga alguna cosa, com l’acte d’avui. En Cai va perdre molt, però va conservar, el més important, la dignitat. Avui li ho reconeixem i ho celebrem”.\nUna història humana universal….\nVicenç Villatoro va agrair a Vicenç Relats que li hagués demanat el pròleg i de fer-ne la presentació i va fer una crida a la lectura de Somiant el retorn a persones que potser no es consideren cridades a llegir-lo. “Perquè està escrit amb voluntat narrativa, d’empatia, de divulgació dels patiments de l’exili”.\n“No cal convèncer perquè el llegeixen els familiars d’en Cai, ni a la gent del Port de la Selva o dels pobles de la Mar Amunt, ni als qui van compartir temps i espai amb ell, ni a aquelles persones de proximitat ideològica o vital… Jo vinc des de Terrassa per dir aquí que un llibre com aquest va molt més enllà dels que ja estan predisposats per llegir-lo, perquè Somiant el retorn explica una història humana certa, rigorosa, viva, apassionada i apassionant, que afecta a tothom”. Va argumentar que de l’explosió recent d’un magatzem d’explosius a Beirut, amb 350 morts, els llibres d’història en diran les xifres dels morts i ferits, de la mateixa manera que donen les xifres de la «Retirada» republicana parlant de l’èxode de més de cinc-centes mil persones. La història i el periodisme, davant les catàstrofes, donen les xifres, “que si ens descuidem, acaben esdevenint estadístiques…”, va indicar Villatoro. “Cal que algú posi cara i ulls als exilis, al morts, als ferits, que ens conten històries humanes per no convertir un drama en pura estadística”. El reconegut escriptor va dir que el llibre de Vicenç Relats és un exponent de com “la literatura serveix per humanitzar la vida, per presentar les vides dels humans amb la seva complexitat; per explicar-les i comprendre-les millor, amb més matisos”. Va remarcar que darrere del darrer llibre de Relats hi ha una història, uns patiments, uns ideals. Perquè va vida no pot ser substituïda per les xifres. “Es tracta d’una història individual que ens explica un drama col·lectiu. Perquè cada cas és un món (no hi ha un exiliat típic), se’ns explica el món de l’exili en la seva singularitat. Per això, aquest llibre pot interessar a tothom. Perquè l’experiència humana és universal”. Amb distància reflexiva, va dir Villatoro, podem analitzar que des del 1939 al 1945 va passar molta densitat i intensitat històrica dins de la història, per tant, a aquell exili, podria haver-hi la temptació de considerar-lo un afer de segona, comparat amb la magnitud de la segona guerra mundial. Tanmateix, “aquell exili es va emportar a altres països a la gent més inquieta, més preparada, més formada intel·lectualment i científica; els exiliats de la guerra del 1936-39, van vivificar les societats d’arribada, era gent molt bona, el millor d’aquella època”, va assegurar. “Somiant el retorn valora el drama individual i exposa el desastre col·lectiu de la guerra i de l’exili”, va dir.\nMiquel Martí Massot va contar que havia sigut concebut just després de la II guerra mundial, com els sis nets d’en Cai i la Joana Marés que van viure a Occitània, a la Catalunya del Nord (a Banyuls i al Portús), a Alsàcia, a París, etc. “Jo sóc la corretja de transmissió dels meus avis, una corretja desgastada, amb molts records de la infantesa i l’adolescència. He tingut la sort que els meus pares, Rossita i Nardet, em parlessin des seus records, les històries dels seus pares. Sovint els exiliats no parlen, no volen parlar, ni dir res del passat; és molt comú això; però en el cas de la meva família, parlaven del passat per una qüestió terapèutica, per tornar una mica, oralment, al Port de la Selva”.\nTres anys de feina Vicenç Relats va explicar que va iniciar l’escriptura d’aquest llibre fa tres anys, quan Miquel Martí, coneixedor dels seus llibres anteriors, es va oferir a explicar-li històries del seu avi i de la seva família. Uns treballs que s’han conclòs durant el confinament per la pandèmia del coronavirus, que “ens ha deixat a tots tocats i ens ha fet estar més introspectius”, segons l’autor, que va indicar que en aquest procés havia patit la mort de la seva mare, Mercè Casas Palau. El periodista i escriptor va explicar que a Somiant el retorn havia volgut fugir de la biografia documental per fer un relat novel·lat“esporgant les moltes dades que tenia per donar-hi més color i força narrativa”. Vicenç Relats va explicitar que s’ha plantejat el llibre en dues dimensions. “En l’àmbit local, vol contribuir a fer que els portselvatans se sentin orgullosos d’un alcalde que és injustament desconegut, que va haver de fugir del poble que s’estimava amb passió per haver-lo volgut servir en democràcia”.Amb tot, va remarcar que, més enllà del poble que el va veure néixer en Cai i la seva família, cal entendre les peripècies que tots plegats van haver de viure –als camps de concentració, en batallons de treballadors estrangers en la França ocupada pels nazis, la pèrdua de les pertinences, la impossibilitat de retornar al país…- són un testimoni molt més general de tants milers de persones i famílies que van haver de fugir, sent gent corrent, de carrer, en una situació diferent de la de destacats intel·lectuals o autoritats republicanes, que es proposa arribar a un públic ampli. “Si com diu Villatoro el relat aconsegueix humanitzar l’estadística, n’estic molt content, perquè aquest ha estat el meu propòsit”, va confessar Vicenç Relats.\nArticle anterior Una entrevista amb Joan Romero, per Esperança Camps (Vilaweb) Article següent Errejón